એક તરફ ગુજરાત વિધાનસભા ચૂંટણીમાં વિપક્ષોના બનેલા જનતા-મોરચાને હાથે કરારી હાર અને બીજી તરફ અલાહાબાદ વડી અદાલતમાં ચૂંટણી અંગેનો કેસ હારી જતાં અને બન્ને પરાજયો એક જ દિવસે ૧૨ જૂન, ૧૯૭૫ને દિવસે જ આવી પડતાં, તત્કાલીન વડાપ્રધાન શ્રીમતી ઇન્દિરા ગાંધી તિલમિલી ઊઠ્યાં. જનતાંત્રિક-પરંપરા અનુસાર અદાલતની આમન્યા જાળવી પદત્યાગ કરવાને બદલે ઇન્દિરાજીએ ૨૫ જૂન, ૧૯૭૫ની મધરાતે કથિત આંતરિક કટોકટી જાહેર કરીને, જયપ્રકાશજી સહિત દેશના તમામ વિપક્ષી આગેવાનો અને સેંકડો કાર્યકર્તાઓને કારાવાસમાં ધકેલી દીધા.